—У гады Вялікай Айчыннай вайны ў Глыбоцкім раёне загінулі 40 тысяч жыхароў, у іх ліку – больш за 12 тысяч яўрэяў. У сталіцы Ізраіля Тэль-Авіве знаходзіцца штаб-кватэра выхадцаў з Глыбокага, дзе размешчана экспазіцыя, прысвечаная загінуўшым. Толькі ў адной сям’і кіраўніка асацыяцыі яўрэяў-глыбачан Іовы Шапіры ў час выйны загінулі 56 родных… Глыбачане блізка да сэрца прымалі чужое гора, хавалі і ратавалі ад смерці яўрэйскіх дзяцей, чым і заслужылі званне Праведнікаў народаў свету. Кажуць, што для выратавання горада дастаткова аднаго Праведніка, а іх у гады вайны ў Беларусі было 718 чалавек…Перад памяццю бязвінна забітых нацыстамі людзей мы клянёмся берагчы мір, жыць у згодзе з сумленнем, з Богам – у душы, з Верай – у кожным дні, — зазначыла ў сваёй прамове Таццяна Тарасевіч.